བརྡ་སྤྲོད་སུམ་ཅུ་པའི་སྐབས་སུ་གསལ་བྱེད་སུམ་ཅུ་པོ་དེ་ཉིད་སྡེ་བ་ཕྱེད་དང་བརྒྱད་དུ་བགོས་ཤིང་།རྟགས་འཇུག་གི་སྐབས་སུ་དེ་ཉིད་རྟགས་ལྔ་རུ་བགོས་ཡོད།དེ་ཡང་ཕོ་ཡི་ཡི་གེའི་འབའ་ཞིག་སྟེ།སུམ་ཅུ་པའི་སྐབས་ནས་བསྟན་པའི་སྡེ་བ་ཕྱེད་དང་བརྒྱད་ཡིན་པ་ཤེས་པ་སྔོན་སོང་ཡིན་དགོས་པའི་ཚུལ་གྱིས་གསུངས་ཡོད་དེ།རྟགས་འཇུག་ལས།ཕོ་ཡི་ཡི་གེ་འབའ་ཞིག་ལ།།སྡེ་བ་ཕྱེད་དང་བརྒྱད་གནས་པའང་།།ཞེས་གསུངས་པས་ཀྱང་ཤེས་ངེས།ཡང་རྟགས་འཇུག་སྐབས་ཀྱི་སྡེ་ཚན་ལྔ་ཞེས་པ་ནི།སུམ་ཅུ་པའི་སྐབས་ཀྱི་སྡེ་བ་ཕྱེད་དང་བརྒྱད་ཉིད་སྡེ་ཚན་དུ་དྲིལ་བ་ཞིག་ཡིན།